આ બધા રુપકોનો ઉપયોગ ખરેખર તો જ્ઞાન માટે જ કરાયો છે. ’દધીચિ’ માં ’દધી’નો અર્થ ’દહીં’ થાય છે. દહીં એ હવે તો સાબીત થયેલો શક્તિવર્ધક ખોરાક છે. લાંબુ આયુષ્ય અને મજબુત શરીર એ દહીંનો પ્રતાપ છે. (ભારતમાં જ પંજાબીઓને જુઓ, ’ચા’ નહીં પણ ’લસ્સી’ હોય તો બલ્લે બલ્લે થાય !!) દધીચિ, એટલે કે દહીં વડે કસાયેલા, મજબુત થયેલ શરીર અને હાડ વાળાના (આ અર્થ વ્યાકરણકાર ’પાણિની’એ કરેલો છે.) હાડકામાંથી જ આટલું મજબુત અને ઘાતક શસ્ત્ર બને તેમ સમજાવવાનું પ્રયોજન હોઇ શકે. અને પોતાના શરીર કરતા પણ સમાજને વધુ પ્રાધાન્ય આપનાર તરીકે પણ દધીચિ પ્રખ્યાત થયા, આ કારણે શસ્ત્ર ’વજ્ર’ને બલિદાન અને સમાજપ્રત્યેની નિષ્ઠાના પ્રતિકરૂપે પણ જોવાય છે અને ભારતીય સેનાના સર્વોચ્ચ પુરસ્કાર ’પરમવિર ચક્ર’ માં તેને વાપરવામાં આવેલ છે.